Številka: 4782-34/2023-3130-24

Datum: 12. 12. 2023

Republika Slovenija, Ministrstvo za javno upravo, Tržaška cesta 21, Ljubljana, na podlagi 65. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA ODDAJO V NAJEM NEPREMIČNIN**

**ID znak: parcela 2636 2192/22, ID znak: parcela 2636 2192/23 in ID znak: parcela 2636 2192/38**

**1. Naziv in sedež organizatorja oddaje v najem**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet oddaje v najem**

Predmet oddaje v najem so nepremičnine v lasti Republike Slovenije in upravljanju Ministrstva za javno upravo:

* ID znak: parcela 2636 2192/22, katastrska občina 2636 BEŽIGRAD parcela 2192/22 (ID 1861681) v izmeri 54 m2,
* ID znak: parcela 2636 2192/23, katastrska občina 2636 BEŽIGRAD parcela 2192/23 (ID 3564495) v izmeri 330 m2,
* ID znak: parcela 2636 2192/38, katastrska občina 2636 BEŽIGRAD parcela 2192/38 (ID 742664) v izmeri 163 m2,

na območju prostorske enote PE2, OPPN 173 Parmova (v nadaljevanju zemljišče), v skupni izmeri 547 m2, za namen in potrebe parkiranja vozil.

Najemna pogodba se sklepa za nedoločen čas. Najemna pogodba lahko kadarkoli preneha po sporazumu pogodbenih strank oziroma z odpovedjo katerekoli stranke, predvsem v primeru, da Ministrstvo za javno upravo zemljišče potrebuje za izvedbo svojih projektov. Odpovedni rok je 30 dni.

Najemna pogodba se bo sklenila na način videno - najeto, zato morebitne reklamacije po sklenitvi najemne pogodbe ne bodo upoštevane.

**3. Vrsta pravnega posla in sklenitev pogodbe**

Oddaja nepremičnine v najem po metodi neposredne pogodbe.

Pogodba bo sklenjena s tistim ponudnikom, ki bo ponudil najvišjo najemnino. Pogodba mora biti sklenjena v roku 15 dni po pozivu organizatorja postopka oddaje v najem. V kolikor pogodba ni sklenjena v danem roku, lahko organizator odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

**4. Ponudbena cena**

Ponujena cena za najem 1 m2 nepremičnine ne sme biti nižja od 0,68 EUR/m2/mesec oziroma 371,96 EUR za 547 m2 nepremičnine/mesec (brez DDV).

Najem nepremičnine v skladu z določili 44. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) ni oproščen plačila DDV. DDV plača najemnik.

Ponudba se odda na obrazcu z vsebino iz Priloge 1 te objave.

**5. Načini in rok sklenitve pogodbe**

Pogodba bo sklenjena s tistim ponudnikom, ki bo izpolnjeval vse razpisne pogoje.

**6. Način in rok plačila najemnine**

Najemnina se mesečno plačuje Ministrstvu za javno upravo na podračun enotnega zakladniškega računa pri Banki Slovenije, na številko, ki bo navedena na izstavljenem računu.

Organizator bo račun izstavil praviloma do 15. v mesecu za pretekli mesec. Rok plačila računa je 30 dni od dneva izstavitve računa. V primeru zamude plačila je najemnik dolžan plačati zakonske zamudne obresti.

**7. Pogoji in način oddaje ponudbe**

Ponudnik mora najkasneje **do srede, 10. 1. 2024** na elektronski naslov [gp.mju@gov.si](mailto:gp.mju@gov.si) ali s priporočeno pošiljko ali osebno na vložišče na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 4782-34/2023-3130 – NE ODPIRAJ« poslati:

1. izpolnjen in podpisan obrazec, ki je Priloga 1 te objave ter
2. zahtevana dokazila.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje **do srede, 10. 1. 2024 do 15:00 ure. Ponudbe, predložene po izteku roka bodo izločene iz postopka.**

Odpiranje ponudb **NE BO javno**.

Ponudniki bodo o rezultatih odpiranja ponudb obveščeni na njihov naslov najkasneje 14 dni po zaključenem odpiranju ponudb.

V kolikor bo prispelo več enakih ponudb, bo organizirano pogajanje z namenom višanja najemnine.

**8. Dodatna pojasnila in ogled**

Ponudniki lahko postavijo vprašanja in zahteve za dodatna pojasnila glede izvedbe postopka in nepremičnine Tatjani Hudobivnik, [tatjana.hudobivnik@gov.si](mailto:tatjana.hudobivnik@gov.si), 01/478-85-02.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Rok veljavnosti ponudbe**

Ponudba mora veljati najmanj 60 dni od dneva odpiranja ponudb.

**11. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

Po pooblastilu št. 1004-113/2015/106 z dne 18. 10. 2023

Maja Pogačar

generalna direktorica Direktorata za stvarno premoženje